Diari Oficial de la Generalitat Valenciana


Sumari del DOGV 5632, del 05-11-2007 (2007/13647)

Informació puntual de l'aprovació definitiva del pla parcial del sector de sòl urbanitzable programat PRR-3 Orriols.
--------------------------------------------------------------------------------------------------------------------

### Dades del document

Número de DOGV
:   5632

Data del DOGV
:   05-11-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/13346


Data del document
:   16-10-2007

Organisme emissor
:   Ajuntament de València

Tipus de document
:   Informació Pública

Descriptors 

:   * València
    * pla d'urbanisme
    * administració local

Informació puntual de l'aprovació definitiva del pla parcial del sector de sòl urbanitzable programat PRR-3 Orriols. [2007/13428]  
L'Ajuntament en Ple, en sessió ordinària celebrada el dia 28 de setembre de 2007, va adoptar l'acord següent:   
«En compliment i execució de la Sentència núm. 156, de data 5 de febrer de 2003, dictada pel Tribunal Superior de Justícia de la Comunitat Valenciana, secció primera de la Sala Contenciosa Administrativa, confirmada per sentència de la secció cinquena de la Sala Contenciosa Administratiu del Tribunal Suprem de 22 de novembre de 2006, vist l'informe emés per l'Assessoria Jurídica Municipal de 24 de gener de 2007, així com l'informe que antecedeix, emés per la Secció de Programes d'Actuació Integrada del Servei de Planejament, i amb el dictamen de la Comissió Informativa d'Habitatge, Grans Projectes i Urbanisme, s'acorda:  
Primer  
Aprovar definitivament el pla parcial del sector de sòl urbanitzable programat PRR-3 Orriols.  
Segon  
Alçar la suspensió de llicències en l'àmbit de la unitat d'execució única del sector de sòl urbanitzable programat PRR-3 Orriols, acordada per l'Ajuntament en Ple, en sessió celebrada el 26 de gener de 2007 (DOCV núm. 5462 de 02.03.2007).  
Tercer  
Desestimar les al·legacions formulades per José Vicente Zarzo Cuñat i altres, per tractar-se de qüestions alienes al pla parcial i pròpies del projecte de reparcel·lació.   
Quart  
Declarar, de conformitat amb el que disposa l'article 66 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la conservació de tots aquells actes i tràmits administratius el contingut dels quals s'haguera mantingut igual si no s'haguera incorregut en el supòsit de nul·litat.  
Cinqué  
Requerir Espacios del Norte, SA perquè, en el termini màxim de dos mesos, a comptar de la recepció de la notificació del present acord, aporte cinc exemplars del document refós de pla parcial del sector, visats pel col·legi professional corresponent.  
Sisé  
Facultar, tan àmpliament com pertoque en dret, el regidor delegat d'Urbanisme i Habitatge per a dictar totes les resolucions i realitzar totes les actuacions, tant d'índole jurídica com material, necessàries per a la plena efectivitat i execució d'este acord.»   
Cosa que es comunica als efectes pertinents, i es fa saber que contra l'acte anteriorment transcrit no és possible la interposició de recurs administratiu o contenciós administratiu per tractar-se d'un acte d'execució de sentència ferma; s'hauran de promoure totes les actuacions o els incidents que s'estimen pertinents davant del propi òrgan municipal.  
València, 16 d'octubre de 2007.- El secretari: Manuel Latorre.